ᱪᱷᱚᱛᱨᱚᱯᱩᱨ

ᱪᱷᱚᱛᱨᱚᱯᱩᱨ ᱫᱚ ᱥᱤᱧᱚᱛ ᱨᱮ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱜᱚᱧᱡᱟᱢ ᱦᱚᱱᱚᱛ ᱨᱮᱭᱟᱜ ᱢᱤᱫ ᱢᱩᱠᱷᱤᱭᱟᱹ ᱵᱟᱡᱟᱨ ᱟᱨ ᱥᱚᱫᱚᱨ ᱢᱚᱦᱚᱠᱩᱢᱟ ᱠᱟᱱᱟ ᱾ ᱜᱚᱧᱡᱟᱢ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱣᱟᱴᱚᱨ ᱫᱚ ᱱᱚᱣᱟ ᱵᱟᱡᱟᱨ ᱜᱮ ᱾ ᱪᱷᱚᱛᱨᱚᱯᱩᱨ ᱨᱮᱫᱚ ᱵᱟᱨᱭᱟ ᱨᱮᱞ ᱥᱴᱮᱥᱚᱱ ᱢᱮᱱᱟᱜᱼᱟ, ᱚᱱᱟ ᱠᱤᱱ ᱫᱚ ᱦᱩᱭᱩᱜ ᱠᱟᱱᱟ ᱪᱷᱚᱛᱨᱚᱯᱩᱨ ᱥᱴᱮᱥᱮᱱ ᱟᱨ ᱪᱷᱚᱛᱨᱚᱯᱩᱨ ᱠᱚᱴ ᱥᱴᱮᱥᱚᱱ ᱾

ᱦᱚᱲ ᱞᱮᱠᱷᱟ

᱒᱐᱐᱑ ᱥᱟᱞᱮ ᱨᱮᱭᱟᱜ ᱥᱤᱧᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱠᱮ  ᱪᱷᱚᱛᱨᱚᱯᱩᱨ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱒᱐,᱒᱘᱘ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱫᱚ ᱜᱚᱧᱡᱟᱢ ᱦᱚᱱᱚᱛ ᱨᱮᱭᱟᱜ ᱵᱚᱨᱦᱚᱢᱯᱩᱨ, ᱦᱤᱧᱡᱤᱞᱤᱠᱩᱴ ᱟᱨ ᱟᱥᱤᱠᱟ ᱛᱟᱭᱚᱢ ᱠᱚ ᱱᱚᱣᱟ ᱜᱮ ᱯᱩᱱ ᱟᱱᱟᱜ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱱᱩᱠᱤ ᱠᱚ ᱵᱷᱤᱛᱨᱤ ᱠᱷᱚᱱ ᱠᱚᱲᱟ ᱦᱚᱯᱚᱱ ᱫᱚ ᱕᱑% ᱟᱨ ᱠᱩᱲᱤ ᱦᱚᱯᱚᱱ ᱫᱚ ᱔᱙% ᱢᱮᱣᱟᱜ ᱠᱚᱣᱟ ᱾ ᱪᱷᱚᱛᱨᱚᱯᱩᱨ ᱨᱮᱭᱟᱜ ᱮᱵᱷᱚᱨᱮᱡᱽ ᱥᱮᱪᱮᱫ ᱫᱚᱨ ᱫᱚ ᱗᱙% ᱢᱮᱱᱟᱜᱼᱟ ᱾ ᱱᱩᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱠᱚᱲᱟ ᱦᱚᱯᱚᱱ ᱠᱚᱣᱟᱜ ᱥᱮᱪᱮᱜ ᱫᱚᱨ ᱫᱚ ᱘᱕% ᱟᱨ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱥᱮᱪᱮᱫ ᱫᱚᱨ ᱫᱚ ᱗᱓% ᱢᱮᱱᱟᱜ ᱠᱚᱣᱟ ᱾ ᱑᱐% ᱦᱚᱲ ᱫᱚ ᱖ ᱥᱮᱨᱢᱟ ᱠᱷᱚᱱ ᱠᱟᱹᱡ ᱵᱚᱭᱚᱥ ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ ᱾

ᱥᱟᱱᱟᱜᱟᱲ

ᱪᱷᱚᱛᱨᱚᱯᱩᱨ ᱫᱚ ᱯᱚᱱᱚᱛ ᱨᱮᱭᱟᱜ ᱵᱟᱹᱱᱤᱡᱮᱛ ᱨᱟᱡᱽᱜᱟᱲ ᱟᱨ ᱫᱩᱠᱷᱤᱱ ᱳᱰᱤᱥᱟ ᱨᱮᱭᱟᱜ ᱵᱚᱞᱚᱱ ᱫᱩᱣᱟᱹᱨ ᱠᱟᱱᱟ ᱾ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱭᱟᱜ ᱡᱚᱛᱚ ᱮᱠᱥᱯᱨᱮᱥ ᱜᱟᱹᱰᱤ ᱜᱮ ᱱᱚᱰᱮ ᱫᱚ ᱛᱤᱸᱜᱩᱱᱟ ᱾

ᱥᱚᱲᱚᱠ 

ᱪᱷᱚᱛᱨᱚᱯᱩᱨ ᱵᱟᱡᱟᱨ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱦᱚᱨ ᱮᱱ.ᱦᱮᱪ.-᱑᱖ (ᱪᱮᱱᱟᱭ-ᱠᱳᱞᱠᱟᱛᱟ), ᱮᱱ.ᱦᱮᱪ.-᱕᱙ (ᱠᱷᱚᱰᱤᱨ-ᱵᱽᱨᱚᱦᱢᱚᱯᱩᱨ), ᱟᱨ ᱯᱚᱱᱚᱛ ᱨᱟᱡᱽᱦᱚᱨ ᱓᱖ (ᱳᱰᱤᱥᱟ) ᱨᱮᱭᱟᱜ ᱮᱴᱟᱜ ᱵᱟᱡᱟᱨ ᱠᱚ ᱥᱟᱶ ᱡᱩᱲᱟᱹᱭ ᱟᱠᱟᱱᱟ ᱾ ᱯᱮ ᱪᱟᱠᱟ ᱚᱴᱚ ᱴᱮᱠᱥᱤ ᱥᱟᱜᱟᱲ ᱫᱚ ᱱᱚᱣᱟ ᱵᱟᱡᱟᱨ ᱨᱮ ᱦᱚᱲ ᱥᱟᱜᱟᱲ ᱞᱟᱹᱜᱤᱫ ᱟᱹᱰᱤ ᱢᱟᱨᱟᱝ ᱥᱟᱫᱷᱚᱱ ᱠᱟᱱᱟ ᱾ 

ᱨᱮᱞ 

ᱪᱷᱚᱛᱨᱚᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱯᱩᱨᱩᱵᱽ ᱠᱟᱛᱟ ᱨᱮᱞ ᱞᱟᱹᱭᱤᱱ ᱨᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱭᱟᱜ ᱵᱟᱨᱭᱟ ᱢᱟᱦᱟᱸᱱᱚᱜᱚᱨ ᱠᱳᱞᱠᱟᱛᱟ ᱟᱨ ᱪᱮᱱᱟᱹᱭ ᱮ ᱡᱩᱲᱟᱹᱭ ᱞᱟᱹᱜᱤᱫ ᱢᱤᱫ ᱢᱩᱠᱷᱤᱭᱟᱹ ᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱫᱤᱞᱞᱤ, ᱟᱦᱢᱮᱫᱟᱵᱟᱫᱽ, ᱵᱷᱩᱵᱽᱱᱮᱥᱚᱨ, ᱪᱮᱱᱟᱹᱭ, ᱠᱚᱴᱚᱠ, ᱱᱟᱜᱽᱯᱩᱨ ᱯᱩᱱᱮ, ᱯᱩᱨᱤ, ᱵᱤᱥᱟᱠᱷᱟᱯᱟᱴᱱᱟᱢ, ᱦᱟᱫᱽᱨᱟᱵᱟᱫᱽ, ᱠᱳᱞᱠᱟᱛᱟ, ᱨᱟᱭᱯᱩᱨ, ᱥᱚᱢᱵᱚᱞᱯᱩᱨ ᱥᱟᱶᱛᱮ ᱥᱤᱧᱚᱛ ᱨᱮᱭᱟᱜ ᱟᱨ ᱦᱚᱸ ᱟᱹᱰᱤᱜᱟᱱ ᱵᱟᱡᱟᱨ ᱠᱷᱚᱱ ᱥᱤᱫᱷᱟᱹ ᱡᱩᱲᱟᱹᱭ ᱢᱮᱱᱟᱜᱼᱟ ᱾

 ᱥᱟᱹᱠᱷᱭᱟᱹᱛ